Frode Birkeland

Frode Birkeland (født 1972) er en norsk tidligere fotballspiller og fotballtrener som er keepertrener for den danske klubben Esbjerg forenede Boldklubber.Frode Birkeland ny målmandstræner i EfB 

I løpet av sin karriere som spiller var han innom Minde, Varegg, Sogndal, Lyngbø, Åsane Fotball, Eik-Tønsberg, Lyn, Lillestrøm og Ham-Kam før han avsluttet spillerkarrieren i 1. divisjon i Kongsvinger i 2005.

Birkeland var i 2001 på prøvespill hos den engelske klubben Sheffield United FC, men fikk ikke kontrakt på grunn av at lagets manager Neil Warnock mente han hadde for lik spillestil som lagets daværende spydspiss Paul Peschisolido. Frode Birkeland var hovedtrener for rekruttlaget til Lillestrøm, før han i oktober 2009 overtok Drøbak Frogn.LSK.no – Birkeland gleder seg (Av Ole Kristian Bakkene)

Etter tre år i 3.divisjon rykket Birkeland opp med Drøbak Frogn i sesongen 2012. Etter den suksessfulle sesongen, valgte Birkeland å trekke seg som hovedtrener grunnet uenigheter med klubben om strategien videre. Tidligere sportssjef i DFI, Knut Norem, trakk seg av samme årsak halveis ut i sesongen 2012. Birkeland ble i desember 2012 en del av trenerteamet til Hønefoss Ballklubb, som i 2013 spilte i Tippeligaen.

I 2016 signerte Birkeland kontrakt med OBOS-liga klubben Levanger FK som gjorde han til assistenttrener og spillerutvikler for trønderne. I Levanger var han også hovedtrener for klubbens andrelag som rykket opp fra 4. divisjon til 3.divisjon i 2017. I januar 2018 ble Birkeland hentet inn som keepertrener for Start. Etter tre og et halvt år i Kristiansand, ble Birkeland i juni 2021 bekreftet som ny keepertrener i den danske fotballklubben Esbjerg.

 Referanser 

 Eksterne lenker 
 Profil hos Norges Fotballforbund
  Lynfotball.net – Birkelands spillerprofil
 HamKam.no – Birkelands spillerprofil

Kategori:Norske fotballspillere
Kategori:Norske fotballtrenere
Kategori:Fotballspillere for Sogndal Fotball
Kategori:Fotballspillere for Eik-Tønsberg
Kategori:Fotballspillere for Lyn Fotball
Kategori:Fotballspillere for Lillestrøm SK
Kategori:Fotballspillere for HamKam
Kategori:Fotballspillere for Kongsvinger IL Toppfotball
Kategori:Fotballspillere for Åsane Fotball
Kategori:Fødsler i 1972